Pretorianers kom verfraai Jeffreysbaai | News24
Pretorianers kom verfraai Jeffreysbaai
Kobus en Sandra Faber het saam met hul kinders, Kobus en Larize, die onooglike en verwaarloosde kinder-speelpark in Redcurrantstraat gepak en dié deel van die dorp weer trots gemaak op hul omgewing. Foto:JANNIE HOUGH
KARAKTER en gesonde etos in aksie!
’n Gesin van vyf Centurion-inwoners het pas ’n deel van hul welverdiende Desember-vakansie deurgebring deur ’n verwaarloosde openbare park oorkant hul woning op te knap.
Kobus en Sandra Faber het saam met hul kinders, Larize, Kobus en Roelien, die onoog-like en verwaarloosde kinder-speelpark in Redcurrantstraat gepak en dié deel van die dorp weer trots gemaak op hul omgewing. Die speelpark is lank gelede deur ’n nabyge-leë meenthuiskompleks se beheerliggaam opgerig. Volgens ’n inwoner van die kompleks het hulle dit aanvanklik onderhou en dit toe aan die munisipaliteit oorgegee.
Die park het egter total vervalle geraak. Onkruid verdring die gras, swaaie se kettings het verroes geraak, klimtoestelle se hout was dor, en die beton wat houtpale moes stut, was gebars. Die toestand van die speelgeriewe was gevaarlik vir kinders. In een hoek is indringerplante deur intrekkers van oorsee aangeplant en mense in die omgewing het hul afval daar begin stort – glo om kompos te maak.
Die vyfstuks wat eintlik wou kom rus na ’n jaar se harde werk, het egter besluit om die plek geheel en al te vernuwe en te verfraai. Die swaaie se verroeste kettings is met nuwes vervang, nuwe balke is aangebring waar no-dig, talle blikke verf is aangekoop en alle speelgeriewe het ’n behoorlike laag verf gekry. Pale is met vars beton gestut, beter konstruksie is aangebring en vullis is opgetel.
Hoekom doen hulle dit – en nogal in ’n ander dorp? Sê Sandra: “Vir kinders se veilig-heid; om ’n aangename bymekaarkomplek vir gesinne te skep; om die onooglike kol te verander in iets vir die oog.” Hulle hoflikheid en etiek keer hulle om te praat oor sommige inwoners se reaksie, maar hulle noem dat inwoners hulle gekomplimenteer het met hul proaktiewe optrede en omgewingsvriende-likheid.
Hulle is die afgelope Vrydag terug na Pretoria waar die twee dogters onderskeidelik graadstudies voltooi en voortsit en die seun ’n matriekleerder is. Talle in Jeffreysbaai voel dit is knap gedaan en is trots om hul dorp met sulke voorslagmense te deel.